b'\n_START_ARTICLE_\nErgo Proxy\n_START_SECTION_\nSiu\xc5\xbeetas\n_START_PARAGRAPH_\nIstorijos pasakojimas prasideda ties futuristiniu kupoliniu miestu pavadinimu Rombo (Romdeau), pastatytu siekiant apsaugoti jo gyventojus nuo ekologin\xc4\x97s katastrofos, \xc4\xafvykusios prie\xc5\xa1 t\xc5\xabkstan\xc4\x8dius met\xc5\xb3. \xc5\xa0ioje utopijoje \xc5\xbemon\xc4\x97s taikiai koegzistuoja su androidais, \xc5\xbeinomais kaip AutoReivs, kontroliuojami visavald\xc4\x97s sistemos. Serija \xc5\xbemog\xc5\xbeudys\xc4\x8di\xc5\xb3, \xc4\xafvykdyt\xc5\xb3 robot\xc5\xb3 ir autoreiv\xc5\xb3, u\xc5\xbesikr\xc4\x97tusi\xc5\xb3 Cogito virusu (suteikian\xc4\x8diu jiems savaranki\xc5\xa1kum\xc4\x85), ima grasinti sutrikdyti subtiliai subalansuot\xc4\x85 Romdo socialin\xc4\x99 tvark\xc4\x85. Nepastebima vyriausyb\xc4\x97 kur\xc4\xaf laik\xc4\x85 vykd\xc4\x97 eksperimentus su paslaptingomis humanoidin\xc4\x97mis b\xc5\xabtyb\xc4\x97mis, vadinamomis Proxy. Manoma, kad Proxy (apib\xc5\xabdinami kaip diev\xc5\xb3 pavidalo, nemirtingos, visagal\xc4\x97s, visur esan\xc4\x8dios ir visa\xc5\xbein\xc4\x97s b\xc5\xabtyb\xc4\x97s) yra raktas \xc4\xaf \xc5\xbemonijos i\xc5\xa1likim\xc4\x85._NEWLINE_Re-L (arba Ree-EL; dar taip pat R.E.A.L. Romdo pilie\xc4\x8di\xc5\xb3 duombaz\xc4\x97je) Mayer pavedama i\xc5\xa1tirti kelet\xc4\x85 \xc5\xbemog\xc5\xbeudys\xc4\x8di\xc5\xb3 su jos autoreivu partneriu Iggy. Ji susiduria su dvejais ne\xc5\xbeinomais ir labai galingais padarais. Re-L v\xc4\x97liau i\xc5\xa1siai\xc5\xa1kina, jog su visu tuo ka\xc5\xbekaip susij\xc4\x99 Proxy. Kitas pagrindinis veik\xc4\x97jas, imigrantas i\xc5\xa1 kupolinio miesto Mosko Vincentas Lo, kaip atskleid\xc5\xbeiama, taip pat vienokiu ar kitokiu b\xc5\xabdu yra susij\xc4\x99s su pastaraisiais \xc4\xafvykiais.'